বাঁধ ভেঙে এবং উপচেপড়া পানিতে কলারোয়ায় প্রায় ৩শ’ পরিবার পানিবন্দি ও প্রায় ৪শ’ হেক্টর জমির ফসল পানিতে ডুবে গেছে এবং কলারোয়া উপজেলা পরিষদ চত্বরে পানি প্রবেশ করেছে। এলাকাবাসী সূত্রে জানা গেছে, কলারোয়া উপজেলার দেয়াড়া সানাপাড়া সংলগ্ন কপোতাক্ষ পাড়ের বাঁধ ভেঙে সানাপাড়া, খাপাড়া এবং কাশিয়াডাঙ্গা মালোপাড়া এলাকা প্রায় ২শ’ ঘরবাড়ির আঙ্গিনায় পানি প্রবেশ করেছে। এর আগে বাঁধ উপচে দেয়াড়া মাঠপাড়া এলাকার প্রায় অর্ধশতাধিক বাড়ির আঙ্গিনায় পানি প্রবেশ করেছে। ঘরবাড়ি ডুবে যাওয়ায় কয়েকটি পরিবার দেয়াড়া মাদ্রাসায় আশ্রায় নিয়েছে। অনেক পরিবার বাড়িতে উঁচু মাচা তৈরি করে বসবাস শুরু করেছে। এসব এলাকায় প্রায় ৩শ’ হেক্টর জমির ফসল পানিতে ডুবে গেছে। বাঁধ ভাঙা ও উপচেপড়া পানি বৃদ্ধি পেয়ে নতুন নতুন এলাকা প্লাবিত হচ্ছে। দেয়াড়া ইউনিয়ন পরিষদের চেয়ারম্যান মাহবুবর রহমান ঘটনার সত্যতা স্বীকার করে জানান, ক্ষতিগস্ত এলাকায় এখনো কোনো সরকারি সাহায্য পৌঁছায়নি। ঘটনাস্থল পরিদর্শন করে কলারোয়া উপজেলা নির্বাহী অফিসার উত্তম কুমার রায় জানান, পানির উচ্চতা বৃদ্ধি পাওয়ায় সানা পাড়ায় বাঁধ ভেঙেছে কিনা তা বোঝার উপায় নেই। তাই মেরামতে কোনো উপায় নেই। তবে দেয়াড়া-কাশিয়াডাঙ্গা মালোপাড়া এলাকায় ভাঙন ধরা বাঁধ মেরামত চলছে এবং ক্ষতিগ্রস্ত এলাকায় ত্রাণের জন্য ঊর্ধŸতন কর্তৃপক্ষের কাছে বিষয়টি জানানো হয়েছে। এদিকে বেত্রাবতী নদী কচুরিপানায় ভরে যাওয়ায় যশোরের ঝিকরগাছা, শার্শা এবং কলারোয়া উপজেলা বিস্তীর্ণ অঞ্চলের পানি নিষ্কাশন বাধাগস্ত হচ্ছে। সুষ্ঠুভাবে পানি নিষ্কাশন না হতে পারায় উপচেপড়া পানিতে পার্শ্ববতী মুরারীকাটি বিল, গোপিনাথপুর বিল, ঝিকরা ও গদখালী বিলের শতাধিক হেক্টর ফসলসহ কলারোয়া উপজেলা পরিষদ চত্বর ৩/৪ ইঞ্চি পানিতে ডুবে গেছে। ফলে জনসাধারণ ও কর্মকর্তা-কর্মচারীদের বিকল্প পথে অফিসে প্রবেশ করতে হচ্ছে।